Del 7 de maig de 2020 i fins al 30 de juny de 2020.
Amb les sol·licituds s'ha d'adjuntar la documentació que es detalla a continuació.
No cal presentar la documentació que ja s'hagi presentat anteriorment al Departament d'Agricultura, i les dades de la qual no hagin variat i continuïn vigents.
Els productes pels quals es sol·liciti l'ajut han de complir els requisits de qualitat establerts al Reglament (UE) 1308/2013 i a l'apartat VI de l'anna ex VI del Reglament delegat 2016/1238, Requisits de qualitat aplicables a l'ajut per l'emmagatzematge privat i en concret les especificacions aplicables a la llet desnatada en pols:
Les sol·licituds s'han de referir a quantitats no inferiors a 10 tones de llet desnatada en pols, que ja estigui emmagatzemada.
La sol·licitud es referirà a un únic magatzem frigorífic.
L'import de l'ajut, que ha fixat per avançat la UE, és:
Les sol·licituds s¡'han de presentaran a la comunitat autònoma on estigui ubicat el magatzem frigorífic.
Un cop presentades les sol·licituds no es podran modificar ni retirar.
Només es podrà retirar una sol·licitud quan se li apliqui un coeficient reductor; la sol·licitud s'haurà de retirar en el termini dels deu dies hàbils següents a la data en què sigui vigent la decisió de la UE per la qual s'estableixi el percentatge de reducció.
Tampoc serà possible la transferència entre agents econòmics de drets i obligacions derivats de l'acceptació de la sol·licitud.
Cal que us identifiqueu quan envieu el formulari amb l' idCATMòbil o un certificat digital.
En cas que el dia de presentació es produeixi alguna interrupció del servei que impedeixi la presentació de la sol·licitud, es comunicarà aquest fet per correu electrònic a [EMAIL] abans de les 22 hores, adjuntant al correu una còpia de la impressió de pantalla amb el missatge de la incidència i la sol·licitud d'ajut escanejada amb la documentació annexa, amb el compromís de realitzar el tràmit de presentació durant el matí del dia següent.
En cas que la incidència no sigui imputable a un mal funcionament de la plataforma de presentació de les sol·licituds, es considerarà, a efectes de comunicació de la sol·licitud a la Unió Europea, la data en què efectivament estigui registrada d'entrada la sol·licitud.
Les sol·licituds que compleixen els requisits per ser admissibles es comunicaran a la Unió Europea.
La decisió sobre l'acceptació de la sol·licitud es notificarà al beneficiari en els 8 dies hàbils següents a la data de presentació.
Quan les sol·licituds no compleixin els requisits d'admissibilitat, es comunicarà aquest fet al sol·licitant en els tres dies hàbils següents a la data de presentació.
En cas que les sol·licituds no compleixin els requisits establerts als articles 39 i 40 del R(UE) 2016/1240, en el termini dels tres dels tres dies hàbils següents a la recepció de la sol·licitud, el Servei de Regulació de Mercats Agroalimentaris notificarà la resolució d'inadmissió.
Les sol·licituds que compleixen els requisits per sol·licitar l'ajut es comunicaran a la Comissió, i es consideraran acceptades el vuitè dia hàbil següent a la data de recepció de la sol·licitud.
Durant aquest període de 8 dies hàbils, la Comissió pot:
La Direcció General d'Alimentació, Qualitat i Indústries Agroalimentàries de la Generalitat de Catalunya, notificarà els licitadors el resultat de la seva participació, tant si ha estat acceptada la seva sol·licitud com si ha estat desestimada, d'acord amb l'article 44.3 de Reglament d'Execució (UE) 2016/1240.
El període d'emmagatzematge començarà l'endemà de la comunicació d'acceptació de la sol·licitud.
En els trenta dies següents a l'inici del període d'emmagatzematge, es realitzarà el control documental i físic d'inici de l'emmagatzematge per verificar la quantitat emmagatzemada i que el producte compleix els requisits per rebre l'ajut.
Aquest termini és pot ampliar fins a 30 dies després de la finalització de les mesures preses per fer front a la pandèmia de la COVID-19.
Amb els resultats del controls de qualitat, la unitat gestora elaborarà en el 5 dies hàbils següents a la finalització del control un informe sobre l'admissibilitat dels productes.
En els 5 dies hàbils posteriors a la data d'expedició de l'informe, si els resultats analítics sobre la qualitat de formatge són conformes, la Direcció General d'Alimentació, Qualitat i Industries Agroalimentàries notificarà a l'agent econòmic adjudicatari que el contracte es considera formalitzat.
Per tant, la data de formalització del contracte serà aquella en la qual l'organisme pagador hagi efectuat la notificació a l'agent econòmic
Contra la resolució d'inadmissió del cap de Servei de Regulació de Mercats, que no posa fi a la via administrativa, es podrà presentar recurs d'alçada davant el director o la directora general d'Alimentació, Qualitat i Indústries Agroalimentàries, en el termini d'un mes a comptar a partir de l'endemà de la notificació de la resolució.
Contra la resolució d'acceptació/no acceptació de l'oferta o la no inadmissibilitat del producte com a conseqüència dels resultats dels controls de qualitat del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d' Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució.